sbi
ఎస్‌బిఐకి పెరగనున్న మొండిబకాయిల బెడద!
ముంబై: భారతీయ స్టేట్‌బ్యాంకు రానిబాకీలు 50శాతం పెరిగే అవకాశం ఉంది. అలాగే ఐదు అనుబంధ బ్యాంకుల విలీనంతో రానిబాకీలు 170శాతం వరకూ పెరుగుతాయని ఆర్థికరంగ నిపుణుల అంచనా. దీనితో స్టేట్‌బ్యాంకు రాని బాకీల కేటాయింపులకు తగినంత మొత్తాన్ని పెంచుకోవాల్సి ఉంటుంది. ఎస్‌బిఐ కేటాయింపుల కవరేజి నిష్పత్తి 59శాతం వరకూ ఉంది. విలీనం తర్వాత నిరర్ధక ఆస్తులను సమీక్షించి అందుకు అనుగుణంగా రానిబాకీల కేటాయింపులు చేస్తుంది. నిరర్ధక ఆస్తులను పరిగణనలోకి తీసుకుని అందుకు అనుగుణగా నిబందనలను అనుసరించి కేటాయింపులు చేస్తామని కేటాయింపులకు నూరుశాతం చేయడం బ్యాంకింగ్‌రంగంలో మంచి విధా నం కాదని ఎస్‌బిఐ ఎండి దినేష్‌ కుమార్‌ ఖారా పేర్కొ న్నారు. ఎస్‌బిఐ స్థూల నిరర్ధక ఆస్తులు డిసెంబరులో 1.08 లక్షల కోట్లుగా ఉన్నాయి.
72,792 కోట్ల నుంచి 48.6శాతం పెరిగాయి. బ్యాంకు నికర నిరర్ధక ఆస్తులు కూడా 52.6శాతం పెరిగాయి. ఎస్‌బిఐ ఐదు అసోసి యేట్‌ బ్యాంకులు 172.8శాతం నిరర్ధకఆస్తులు ఉన్నట్లు ప్రకటించాయి. డిసెంబరునాటికి 55,164 కోట్లు ఉండ గా అంతకుముందు ఆర్థికసంవత్సరంలో 20,218 కోట్ల నుంచి గణనీయంగా పెరిగాయి. అసోసియేట్‌ బ్యాంకుల నికర నిరర్ధక ఆస్తులు పరిశీలిస్తే 218.7 శాతం పెరిగినట్లు అంచనా. ఐదు అసోసియేట్‌బ్యాంకులను ఏప్రిల్‌ ఒకటవ తేదీనే ఎస్‌బిఐ విలీనంచేసుకుంది. భారతీయ మహిళా బ్యాంకును కూడా అదేరోజు విలీనంచేసుకుంది. మొత్తంగా ఎస్‌బిఐ ఐదు అనుబంధ బ్యాంకుల నిరర్ధకాస్తులు గడచిన డిసెంబరునాటికి 1.6 లక్షల కోట్లుగా ఉన్నాయి. మొత్తం అడ్వాన్సుల్లో 8.70శాతంగా ఉన్నాయి. నికర నిరర్ధకఆస్తులు మొత్తం అడ్వాన్సుల్లో 5.33శాతంగా ఉన్నాయి. అసోసియేట్‌ బ్యాంకుల కార్పొరేట్‌ బుక్స్‌ పరిశీలిస్తే సెప్టెంబరు త్రైమాసికం నుంచి ఎన్‌పిఎలను బదలాయించింది. అందువల్ల పెద్దగా మార్పులు ఉండకపోవచ్చని ఎస్‌బిఐ ఎండి వెల్లడించారు.
రిజర్వుబ్యాంకు అన్ని బ్యాంకులను తమ ఆస్తిఅప్పులపట్టీలను మార్చి నెలాఖరు లోపుప్రక్షాలన చేసు కోవాల్సిందేనని హుకుం జారీచేసిన సంగతి తెలిసిందే. ఎస్‌బిఐ నిరంతరవిధానం లో ఎన్‌పిఎలను ప్రకటిస్తూ వస్తోందని, నాలుగోత్రైమాసికంలో అంతపెద్దస్థాయిలో ఎన్‌పిఎలు ఉండకపోవచ్చని ఆయన అన్నారు. ఎస్‌బిఐ ఎండి రజనీష్‌కుమార్‌ మాట్లాడుతూ ఎన్‌పిఎలను ఎప్పటికప్పుడు ప్రకటిస్తున్నామని ఇకపై మరింతగా ఉండకపోవచ్చని అభిప్రాయం వ్యక్తంచేసారు. ప్రభు త్వం, బ్యాంకర్ల స్థాయిలో ఎప్పటికప్పుడు సమీక్షలు నిర్వహిస్తు అందుకు అనుగుణమైన పరిష్కారాలను కనుగొనడం వల్ల ఎన్‌పిఎలు గడచిన రెండు సంవ త్సరాల నుంచి తగ్గినట్లు కుమార్‌ వెల్లడించారు.
మిడ్‌కార్పొరేట్లు, కార్పొరేట్లవల్లనే ఎన్‌పిఎలసమస్య ఎక్కువగా ఉందనిఅన్నారు. ఆర్థికవృద్ధి శరవేగం గా జరిగిన పక్షంలో ఎన్‌పిఎలు అధికంగా ఉన్న రంగాల్లో కొంత మెరుగుదల కనిపిస్తుందని తద్వారా ఎన్‌పిఎలు తగ్గుతాయన్నారు. ఎస్‌బిఐ పరంగా ఎన్‌పిఎల పరిమాణాన్ని బట్టి వివిధ కమిటీలు ఏర్పాటు చేసింది. బ్యాంకు ఛైర్‌పర్సన్‌ అధ్యక్షతన పనిచేసే ఈ కమిటీ 500 కోట్లు ఆపైబడిన మొత్తాలను పర్యవేక్షిస్తుంది.అలాగే భవిష్యత్‌ కార్యాచరణకుసైతం ఎన్‌పిఎల పై వివిధ కమిటీలు పనిచేస్తాయని బ్యాంకు ఎండి వెల్లడించారు. ఎస్‌బిఐ విలీనం తర్వాత 450 మిలియన్ల కస్టమర్లతో ఉన్న అతిపెద్ద బ్యాంకుగా అవ తరించింది. బ్యాంకింగ్‌రంగంలో ఉన్నమొత్తం నిరర్ధకఆస్తుల్లో నాలుగో వంతు ఎన్‌పిఎలు ఎస్‌బిఐపరిధిలో ఉన్నట్లు విలీనంతర్వాత గణాంకాలు వెల్లడిస్తున్నాయి.